Het jy geweet die huise en karretjies wat jou kind in sy verbeelding skep, kan nou omskep word in regte, egte 3D speelgoed waarmee hy kan speel?
Die hele proses leer kinders hoe ’n 2D skets in ’n 3D voorwerp kan verander, en dit help hulle om ruimtelike perspektief beter te verstaan. Kinders leer dus die grens tussen die digitale en die fisieke wêreld oorsteek. En omdat kinders moet uitpluis waar om te knip, vou en plak, word hul probleemoplossingsvaardighede en logiese denke bevorder.
Op die Tafel Waar Klein Mensies Woon sit of staan kinders om ’n interaktiewe tafelbladskerm waarop figuurtjies rondhardloop. Die figuurtjies reageer op voorwerpe (soos jou hande) wat op die tafel geplaas word deur oor dit te klim of daarteen vas te hardloop. Dit bevorder kinders se patroonherkenning, logiese denke, kreatiwiteit en begrip van fisikawette, soos aantrekkingskrag.
Die Storie van Tyd leer kinders meer oor simbole en stories. Wanneer ’n mens aan die simbole op die skerm raak, verander dit in die beelde wat dit voorstel. Namate die prente geskep word, vorm ’n storie.